ວິໄລຈັນ ສເວຊວົງ: ຂອບໃຈສະຫວັນ ແລະອື່ນໆ
ວິໄລຈັນ ສເວຊວົງ ຜູ້ມາກຄວາມສາມາດພິເສດ ຮ້ອງເພງໄດ້ຫຼາຍໆພາສາ ມາກ່ອມອາລົມ ແຟນລາຍການດົນຕີ ຂອງວີໂອເອ ດ້ວຍເພງຈາກຜົນງານຊຸດໃໝ່ ຂອງນາງ.
ສະບາຍດີທຸກໆທ່ານ ໃນທ້າຍສັບປະດາແລ້ວນີ້ ວັນນະສອນໄດ້ມີ ໂອກາດຮ່ວມງານລ້ຽງສັງສັນຂອງປະຊາຄົມລາວ-ອາເມຣິກັນ ທີ່ ໄດ້ຈັດງານລ້ຽງສະຫຼອງສາຍພົວພັນລະຫວ່າງລາວ ກັບສະຫະລັດ ອາເມຣິກາ ພ້ອມທັງລ້ຽງໃຫ້ກຽດແກ່ ທ່ານເອກອັກຄະລັດຖະທູດ ສປປ ລາວ ປະຈຳ ວໍຊິງຕັນດີຊີ ທີ່ໃກ້ຈະພົ້ນຈາກໜ້າທີ່ໄປ ຊຶ່ງໃນ ງານລ້ຽງສັງສັນ ກໍໄດ້ມີວົງດົນຕີ ຫຼວງພະບາງ ແລະສິນລະປິນທັງ ໃນສະຫະລັດ ແລະການາດາ ກໍຄື   ເຂົ້າຮ່ວມສ້າງຄວາມມ່ວນຊື່ນໃນງານວັນນັ້ນ ຊຶ່ງຄ່ຳຄືນນີ້ ວັນນະສອນ ຈຶ່ງຂໍນໍາສະເໜີເພງຊຸດໃໝ່ຂອງສິນລະປິນສາວລາວ ຈາກການາດາ  ຜູ້ທີ່ມີຄວາມສາມາດ ຊຶ່ງໄດ້ ອອກຜົນງານເພງຮ່ວມກັບຫຼາຍໆສິນລະປິນ ຮວມທັງຄະນະ ສາຍສັມພັນ ອາຈານ ແລະສິນລະປິນ ທ່ານອື່ນໆ ຈົນປະຈຸບັນນີ້ ໄດ້ອອກຜົນງານເພງຊຸດໃໝ່ ທີ່ເປັນ ຜົນງານທີ່ຕົວເອງຂັບຮ້ອງທັງໝົດເລີຍ ເປັນເພງໃໝ່ທີ່ປະພັນໂດຍ ເຈົ້າ ເອົາບໍ່ຕ້ອງລໍຊ້າແລ້ວລະ ຮີບໄປຟັງ ພ້ອມໆກັນເລີຍ ໃນບົດເພງ … ວ່າຈັ່ງໃດລະ ເພງທີ່ຫຼິ້ນໃຫ້ຟັງຜ່ານໄປນັ້ນ ຄົງຈະຖືກໃຈທ່ານຜູ້ຟັງບໍ່ຫຼາຍກໍໜ້ອຍ ວັນນະ ສອນ ກໍຄົງຕ້ອງຂໍຂອບໃຈສະຫວັນທີ່ໄດ້ປະທານ ສຽງຫວານໆໃສໆຂອງສິນລະປິນ ທ່ານນີ້ມາໃຫ້ພວກເຮົາໄດ້ຮັບຟັງກັນ… ນອກຈາກເພງລາວແລ້ວ  ຍັງສາມາດ ຮ້ອງເພງຈີນ ຫວຽດນາມ ໄທ ຝຣັ່ງ ອັງກິດ ໄດ້ອີກ ຊຶ່ງ ບອກກັບ VOA ວ່າ ຜົນງານຊຸດນີ້ເປັນເພງໃໝ່ໝົດ ທີ່ຮ້ອງຄົນດຽວ…ເອົາມາຟັງເພງ ຕື່ມອີກເພງນຶ່ງໃນຈັ່ງຫວະລຳວົງ …ແລະຫວັງວ່າເພງນີ້ ຄົງຈະເຮັດທ່ານຜູ້ຟັງ ຟັງໄປ ຟ້ອນລຳວົງໄປນຳ… VOA ຂໍຝາກສິນລະປິນສາວໃນຕ່າງແດນ  ໄວ້ໃນອ້ອມແຂນຂອງ ທ່ານຜູ້ຟັງ ອີກຕື່ມຄົນນຶ່ງ ຈັ່ງໃດກໍໄດ້ຟັງເພງຂອງວິໄລຈັນ ທັງສອງເພງໄປແລ້ວ ວັນນະສອນຂໍອຳລາ ທ່ານດ້ວຍເພງຫວານຂອງ ຕື່ມອີກເພງນຶ່ງ…ຊຶ່ງເພງນີ້ເປັນຜົນງານເພງເກົ່າທີ່ເຈົ້າ ຄຳຜາຍ ກຸນລະວຸດ ໄດ້ແຕ່ງໄວ້ ແລະຄະນະ  ກໍໄດ້ ບັນທຶກເປັນແຜ່ນສຽງໃຫ້ພວກເຮົາໄດ້ຮັບຟັງກັນ ຫຼາຍໆທົດສວັດຜ່ານມາແລ້ວ …ແລະຂໍໃຫ້ທຸກໆທ່ານນອນຫຼັບຝັນດີ ແລະຝັນເຫັນລະອອງຫິມະ…ເພື່ອຕຽມໃຈ ຕ້ອນຮັບກັບ ອາກາດໜາວທີ່ກຳລັງຢ່າງກ້າວເຂົ້າມາ…ພ້ອມໆໄປກັບສຽງເພງນີ້…ນອນຫລັບຝັນຫວານ ແລະພົບກັນໃໝ່ ໃນສັບປະດາໜ້າ